Diari Oficial de la Generalitat Valenciana


Sumari del DOGV 3443, del 26-02-1999 (1999/980)

RESOLUCIÓ de 29 de gener de 1999, de la Universitat de València, per la qual es fa oferta pública d'una plaça de tècnic mitjà d'investigació d'aquest organisme, amb contracte laboral eventual (projecte: «Evolució molecular de la interacció entre gens i genomes de bacteris de vida lliure»).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/980


Data del document
:   29-01-1999

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * universitat
    * investigació universitària
    * oferta d'ocupació

RESOLUCIÓ de 29 de gener de 1999, de la Universitat de València, per la qual es fa oferta pública d'una plaça de tècnic mitjà d'investigació d'aquest organisme, amb contracte laboral eventual (projecte: «Evolució molecular de la interacció entre gens i genomes de bacteris de vida lliure»). [1999/X980]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3 de la Llei de Reforma Universitària, fa oferta pública d'una plaça de tècnic mitjà d'Investigació, d'acord amb les bases següents:
  
1. Denominació del lloc de treball
  
Tècnic mitjà d'Investigació
  
2. Classificació del lloc de treball
  
Grup B
  
Complement de destinació: 18
  
Complement específic: E009
  
3. Objecte i període
  
Estudi des del punt de vista genètic evolutiu del procés de simbiosi sobre el model de endosimbiosi de Buchnera aphidicola i els pugons.
  
La durada del contracte serà determinada per la durada del projecte i la disponibilitat del pressupost.
  
4. Jornada de treball
  
15 hores setmanals.
  
5. Perfil de la plaça
  
- Provisió i manteniment d'un laboratori de biologia molecular.
  
- Preparació de solucions d'ús comú en biologia.
  
- Aplicació de tècniques de biologia molecular.
  
- Utilització de tècniques de genètica.
  
6. Requisits dels aspirants
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'Accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
Tenir complerts 18 anys el dia en què finalitze el termini de presentació de sol·licituds.
  
- Diplomatures en les àrees de Ciències Biològiques, Químiques o Bioquímica.
  
- Estudiants de primer cicle de les llicenciatures esmentades.
  
- Enginyers tècnics agrícoles o d'aliments.
  
No estar inhabilitat per a l'exercici de funcions públiques.
  
No haver estat separat mitjançant expedient disciplinari de qualsevol administració o treball públic.
  
7. Mèrits preferents
  
- Altres títols relacionats amb matèries de biologia, química o bioquímica.
  
- Experiències en laboratoris de biologia molecular o relacionats.
  
- Idiomes científics (preferentment anglès).
  
8. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
9. Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en les circumstàncies fixades als articles esmentats.
  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació del tribunal s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10. Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix), en el termini de 10 dies naturals a partir de l'endemà de la seua publicació en el DOGV.
  
Així mateix, cal presentar certificats compulsats de tots els requisits i mèrits que es fan constar al currículum.
  
Cal presentar una còpia del document nacional d'identitat.
  
11. Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (carrer de l'Antiga Senda de Senent, 11, 3a planta).
  
12. Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 29 de gener de 1999.- Per delegació (DOGV de 27.5.98), el vicerector d'Organització Administrativa: Lluís Guia i Marín.
  
Annex I
  
Instàncies
  
Dades personals
  
Primer cognom Segon cognom
  
 Nom Data de naixement
  
 DNI Telèfon Adreça
  
 Localitat/comarca o província
  
Dades del lloc de treball sol·licitat
  
Denominació del lloc de treball: tècnic mitjà d'Investigació.
  
(Projecte: Evolució molecular de la interacció entre gens i genomes de bacteris de vida lliure).
  
Classificació: B 18 € E009
  
Demane l'admissió en el concurs públic per a cobrir una plaça de tècnic mitjà d'Investigació, convocat per Resolució de data 29 de gener de 1999.
  
La persona interessada
  
València, ... d ... de 1999
  
Annex II
  
Barem
  
Titulació acadèmica superior a la necessària per a accedir a la plaça: de 0 a 2 punts.
  
Experiència professional afí al perfil de la plaça: fins a 1 punt per any treballat, amb un màxim de 5 punts.
  
Idiomes: de 0 a 1 punts
  
Altres mèrits afins a la plaça (publicacions, beques, cursos, programa de tercer cicle): de 0 a 4 punts.
  
Entrevista: de 0 a 4 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
Annex III
  
Tribunal titular
  
President: Andrés Moya Simarro, director del Departament de Genètica i director del projecte.
  
Vocals: Amparo Latorre Castillo, professora del Departament de Genètica
  
Dos representants del Comitè d'Empresa.
  
Lucía Echevarría Gil, cap del Servei d'Investigació.
  
Tribunal suplent
  
President: Manuel Serra Galindo, professor del Departament de Genètica.
  
Vocals: Fernando González Candela, professor del Departament de Genètica.
  
Dos representants del Comitè d'Empresa.
  
Fernando Sánchez Carmen, responsable de la Secció de Gestió de la Investigació.